Ambulancefolk slog i formiddag alarm i Flauenskjold, da en 27-årig mand truede med slå dem ihjel. - Han sagde til ambulancefolkene, at han ville skyde dem, hvis de tog hans kæreste med, fortæller vagtchef ved Nordjyllands Politi Henrik Bech til TV2/Nord. Ambulancefolkene var blevet kaldt til Otto Banners i Flauenskjold, for at hente den 27-åriges kæreste. En beslutning den 27-årige altså langt fra var enig i. Episoden skete søndag formiddag, og siden har flere politipatruljer ledt i Flauenskjold og omegn uden at finde den 27-årige mand, der i forvejen er kendt af politiet. Først her til eftermiddag fik Nordjyllands Politi kontakt med gerningsmanden. - Vi har afhørt ham med en sigtets rettigheder, for man kan ikke omkostningsfrit true ambulance, så det her skal naturligvis have et retsligt efterspil. Nu skal juristerne afgøre, hvad manden præcis skal sigtes for, siger vagtchef Henrik Bech.

Opsummering:
Politiet ledte i flere timer, inden de fandt frem til gerningsmanden..